
ZAPISNIK
1. sestanka komisije RZS za delo z mladimi ribiči v tem mandatu


Sestanek je potekal v petek, 13. 1. 2023, s pričetkom ob 19:00 uri prek videoklica.

Prisotni:
- 	k o m i s i j a :	Aleš HORVAT (predsednik komisije), Tanja DROFELNIK, Jožef NEMEC, Robert ŠOŠTAR, (člani);
- opravičena:  Nuška BOŽIČNIK (članica); 
	- drugi vabljeni:	mag. Igor MILIČIĆ (sekretar RZS).

SKLEPČNOST:	Od petih so bili prisotni štirje člani komisije. Sestanek je sklepčen. 

V vabilu na sejo je bil predlagan sledeč dnevni red sestanka:
1. Informativni pogovor o letnem planu komisije DMR za leto 2023.
2. Načrtovana tabora mladih in okvirno finančno ovrednotenje tabora.
3. Razno.
Na predlagan dnevni red ni bilo podanih nobenih pripomb in je bil sprejet soglasno.


AD 1
Informativni pogovor o letnem planu komisije DMR za leto 2023.

Predsednik komisije Aleš Horvat pozdravi odpre sejo udeležene člane komisije.  V nadaljevanju je predstavil  predlog letnega plana dela komisije. Letni plan za leto 2023 bi vseboval naslednje aktivnosti:  
· RZS muharski tabor mladih ribičev
· RZS splošni tabor mladih ribičev
· 17 in 19. marec Celjski sejem – predstavitev aktivnosti komisije (povabili bi Martina Širclja, se zaprosi B. Levaija za posojilo igre z magnetnimi ribami)
· Priprava gradiva za delo z mladimi na ravni RD,
· Izobraževanje za mentorje – to se lahko realizira v času ribiškega sejma v Celju spomladi. A. Horvat kontaktira predsednika KUR B. Levaia  in Nuško Božičnik za predstavitve. 

Razprava: 
Tanja Drofelnik; predlaga, da se komisija udeleži Pikinega festivala v Velenju, ki se odvija v septembru, kjer se predstavljajo tudi druga društva,
Jože Nemec: predlaga da se za Dan slovenskih ribičev, izjemne mlade ribiče nagradi z ustreznim priznanjem,
Robert Šoštar: predlaga da se DMR priključi tistim aktivnostim, kjer je možnost predstavitve dela z mladimi ribiči  

Finančni plan dela komisije
Plan za delo za komisijo DMR je  1.000 eur – Horvat bi ta znesek pustil, kar pomeni skupaj s predvidenima taboroma 14.000 eur za delovanje komisije. 

Po krajši razpravi je bil sprejet
Sklep 1: prisotni člani komisije so se seznanili s predlogi delovanja letne komisije in se strinjajo da se komisija na njih aktivno nastopi. 


AD 2

Načrtovana tabora mladih in okvirno finančno ovrednotenje tabora.

Muharski mladinski tabor RZS:
Aleš Horvat pove, da je LRM – možnost mladinskega muharskega tabora na Kolpi v Osilnici je načelno  dogovorjena, ob pomoči predsednika RZS in predsednika RD Kočevje. Sama izvedba tabora je utečena, lokacija je  za mladince primerna, zato A. Horvat tega trenutno ne bi menjal. Terminsko bi tabor realizirali med 19. – 21. majem (predzadnji teden v mesecu). Glede finančnega plana za muharski tabor A. Horvat pove da bo zaradi vsesplošnega dviganja cen potrebno računati z večjim zneskom za plan tabora, konkretno s  6.000 eur. Potrebno preveriti in popraviti cene registracij za mladince in starše. Nekoliko vprašljiv je koncept sobivanja staršev in mladincev na istem taboru; če so starši zraven, potem otrok ni bil popolnoma prisoten na taboru, ampak je bil s starši. Drago Ornik kot nekdanji član DMR in vodja preteklih muharskih taborov, lahko letos še pomaga komisiji, ne more pa več aktivno sodelovati. Vodji tabora bi tako bila A. Horvat in T. Drofelnik. Komisija bo poslala prošnjo podkomisiji za LRM, da tisti teden ni ne izvaja vseh muharskih tekem, da bil lahko potegnemo še tekmovalce na tabor – lani sta bila na taboru prisotna tekmovalca M. Tirovič in J. Osolin.

Splošni tabor mladih ribičev
Zadnji splošni tabor je bil realiziran na Bledu leta 2014. Takrat je bila logistika tabora kritična točka. Vprašanje je ali imamo primerne lokacije za izvedbo takega tabora, kdo bi bil vodja tabora, pripravljen prevzeti vodenje? Do polovice januarja je potrebno pripraviti okvirni plani za seznanitev UO RZS in predsednika RZS. Dokončno moramo vedeti, ali se splošni tabor realizira ali ne pred skupščino RZS, tudi zaradi možnosti rebalansa financ za tabor. 

Razprava: 
Šoštar: imam veliko dela, delam z otroki na ribolovu smo zasedeni s 16 datumi. Pogovoril se bo z enim članom da pride še en kot pomočnik komisije in je še muhar. Udeležen je bil na številnih gasilskih taborih, kjer je pomagal pri prikazih ribolova. Za nastanitev tabornikov bi bili najprimernejši centri šolskih in obšolskih dejavnosti. Stroški so primerljivi, logistika je majhna, CŠOD pa iščejo take aktivnosti zaradi rentabilnosti. V Beli Krajini sta možni lokaciji kamp Madronič in ribniki RD Metlika – Prilozje. Predlog za  termin splošnega tabora je julij – avgust. Problem je tudi da je ta termin istočasno najlepši termin za kopanje na reki Kolpi. 
Nemec: prvo iščimo lokacijo, ne vodje tabora. Katera RD bi odstopila vode? RD Brestanica je bila dobra lokacija.  Možna lokacija je bila tudi v Ljutomeru v gasilskem domu – vse je bilo blizu, zato so logistične zahteve majhne, možnosti pa je za veliko aktivnosti za otroke. Upoštevati je potrebno zakonodajo glede ustreznosti šotorov, pravi tabor je da so vsi mladinci skupaj na enem mestu. Za ribolov mladih je hrano za privabljanje, priskrbela RD gostiteljica. 
A. Horvat: finančni plan splošnega tabora mora biti rentabilen, predvideva da bi bila ocena 7.000 eur realistična kot osnovni načrt. Na naslednji seji DMR se preveri ali je predlog izvedbe splošnega tabora glede lokacije smiseln. Izpostavil je vprašanje pridobivanja sponzorjev za splošni tabor. 

Sprejeti so bili
Sklep 2: termin tabora LRM je dogovorjen za termin 19. 5. – 21. 5. 2023, lokacija Osilnica.  
Sklep 3: sekretar RZS obvesti vodjo podkomisije LRM o muharskem taboru in prošnji komisije DMR, da v terminu tabora ni mladinskih muharskih tekmovanj.  
Sklep 4: člani komisije se na naslednji seji DMR 10. februarja 2023, odločijo o izvedbi ali predstavitvi za splošnega mladinskega tabora.
Sklep 5: prisotni člani komisije se strinjajo, da se komisija čim več sestaja prek videokonferenc in tako privarčuje za druge aktivnosti DMR. 

AD 3

Razno.

· Izobraževanje mentorjev mladih ribičev 
Šoštar:  pri izobraževanju mentorjev želi da je ta aktivnost res izobraževalna za mentorje in ne zgolj posvet. Meni tudi da je potrebno bolj izkoristiti brošure in aplikacije za delo z mladimi. Predlaga da se smiselno angažira tudi starejše mladince (otroki po 16. letu starosti s soglasjem staršev); tak starejši mladinec ribič je lahko tudi mentor mladim ribičem in lahko so pomagajo vodjem programov na obeh mladinskih taborih.

· Paketi z mlade ribiče po RD 
Glede vprašanja distribucije paketov za mlade ribiče po RD, tajnica RZS pošilja prošnje iz posameznih RD za mladinske sekcije na naslov DMR oz. predsednika A. Horvata v pregled in odobritev.

Sestanek je bil končan ob 20:00 uri. 

Ljubljana, 16. 1. 2023.

Zabeležil:	        Predsednik komisije:
mag. Igor MILIČIĆ		Aleš HORVAT, l.r. 

                OPOMBA	Sekretar RZS objavi zapisnik na spletnih straneh zveze po njegovi verifikaciji na seji UO.

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS:  
Po verifikaciji na seji UO RZS sekretar RZS objavi zapisnik na spletni strani RZS, obvestilo o objavi pa prejmejo:	-	člani komisije,
· morebitni drugi udeleženci sestanka,
· člani UO,
· člani NO RZS,
· vse RD.

